CELEX: 32019D1202
Language: lv
Date: 2019-07-12 00:00:00
Title: Komisijas Īstenošanas lēmums (ES) 2019/1202 (2019. gada 12. jūlijs) par saskaņotajiem standartiem, kuri attiecas uz iekārtām un aizsardzības sistēmām, kas paredzētas lietošanai sprādzienbīstamā vidē, un izstrādāti Eiropas Parlamenta un Padomes Direktīvas 2014/34/ES īstenošanas vajadzībām

15.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 189/71
               
            
         KOMISIJAS ĪSTENOŠANAS LĒMUMS (ES) 2019/1202
         (2019. gada 12. jūlijs)
         par saskaņotajiem standartiem, kuri attiecas uz iekārtām un aizsardzības sistēmām, kas paredzētas lietošanai sprādzienbīstamā vidē, un izstrādāti Eiropas Parlamenta un Padomes Direktīvas 2014/34/ES īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/34/ES (2) 12. pantu produktus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgiem minētās direktīvas II pielikumā izklāstītajām veselības un drošības pamatprasībām, uz kurām attiecas minētie standarti vai to daļas.
                  
               
                     (2)
                  
                  
                     Ar 1994. gada 12. decembra vēstuli BC/CEN/46-92 – BC/CLC/05-92 Komisija CEN un CENELEC iesniedza pieprasījumu izstrādāt un pārskatīt saskaņotos standartus Eiropas Parlamenta un Padomes Direktīvas 94/9/EK (3) īstenošanas vajadzībām. Minētā direktīva ir aizstāta ar Direktīvu 2014/34/ES, nemainot Direktīvas 94/9/EK II pielikumā izklāstītās veselības un drošības pamatprasības.
                  
               
                     (3)
                  
                  
                     Konkrēti, CEN un CENELEC tika prasīts izstrādāt standartu attiecībā uz tādu iekārtu projektēšanu un testēšanu, kas paredzētas lietošanai sprādzienbīstamā vidē, – 0. daļa: Vispārīgās prasības; minētais standarts iekļauts tās standartizācijas programmas I.1. nodaļā, par kuru vienojušās CEN un CENELEC un Komisija un kura pievienota pieprasījumam BC/CEN/46-92 – BC/CLC/05-92. CEN un CENELEC tika prasīts arī pārskatīt esošos standartus, lai tos salāgotu ar Direktīvā 94/9/EK noteiktajām veselības un drošības pamatprasībām.
                  
               
                     (4)
                  
                  
                     Pamatojoties uz pieprasījumu BC/CEN/46-92 – BC/CLC/05-92, CENELEC ir pārskatījusi standartu “EN 60079-0:2012 + A11:2013 Eksplozīvās atmosfēras. 0. daļa: Iekārtas. Vispārīgās prasības (IEC 60079-0:2011 ar grozījumiem + IS1:2013)”. Pārskatīšanas rezultātā CENELEC ir iesniegusi Komisijai standartu “EN IEC 60079-0:2018: Sprādzienbīstamas vides. 0. daļa: Iekārtas. Vispārīgās prasības (IEC 60079-0:2017)”.
                  
               
                     (5)
                  
                  
                     Komisija kopā ar CENELEC ir novērtējusi, vai CENELEC izstrādātais standarts “EN IEC 60079-0:2018” atbilst pieprasījumam BC/CEN/46-92 – BC/CLC/05-92.
                  
               
                     (6)
                  
                  
                     Standarts “EN IEC 60079-0:2018” atbilst prasībām, kuras tam jāaptver un kuras noteiktas Direktīvas 2014/34/ES II pielikumā. Tāpēc ir lietderīgi atsauci uz minēto standartu publicēt Eiropas Savienības Oficiālajā Vēstnesī.
                  
               
                     (7)
                  
                  
                     Standarts “EN IEC 60079-0:2018” aizstāj standartu “EN 60079-0:2012”. Tāpēc atsauce uz standartu “EN 60079-0:2012” no Eiropas Savienības Oficiālā Vēstneša ir jāsvītro. Lai dotu ražotājiem pietiekami daudz laika sagatavoties pārskatītā standarta piemērošanai, atsauces uz standartu “EN 60079-0:2012” svītrošana ir jāatliek.
                  
               
                     (8)
                  
                  
                     Atbilstību attiecīgajām būtiskajām prasībām, kas izvirzītas Savienības saskaņošanas tiesību aktos, saskaņota standarta ievērošana ļauj prezumēt no dienas, kad atsauce uz šādu standartu ir publicēta Eiropas Savienības Oficiālajā Vēstnesī. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī tiek publicēta atsauce uz saskaņoto standartu “EN IEC 60079-0:2018: Sprādzienbīstamas vides. 0. daļa: Iekārtas. Vispārīgās prasības (IEC 60079-0:2017)”, kas izstrādāts Direktīvas 2014/34/ES īstenošanas vajadzībām.
         
         
            2. pants
            Atsauce uz saskaņoto standartu “EN 60079-0:2012 + A11:2013 Eksplozīvās atmosfēras. 0. daļa: Iekārtas. Vispārīgās prasības (IEC 60079-0:2011 ar grozījumiem + IS1:2013)”, kas izstrādāts Direktīvas 2014/34/ES īstenošanas vajadzībām, no 2021. gada 6. jūlija tiek svītrota no Eiropas Savienības Oficiālā Vēstneša.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 12. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes 2014. gada 26. februāra Direktīva 2014/34/ES par dalībvalstu tiesību aktu saskaņošanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (OV L 96, 29.3.2014., 309. lpp.)
         
            (3)  Eiropas Parlamenta un Padomes 1994. gada 23. marta Direktīva 94/9/EK par dalībvalstu tiesību aktu tuvināšanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (OV L 100, 19.4.1994., 1. lpp.).